Úrad geodézie, kartografie a katastra Slovenskej republiky

Úrad geodézie, kartografie a katastra Slovenskej republiky (skr. ÚGKK SR) je ústredný orgán štátnej správy Slovenskej republiky pre geodéziu, kartografiu a kataster nehnuteľností.

Od 5. januára 2025 čelí ÚGKK SR bezprecedentnému výpadku poskytovaných služieb, spôsobenému ransomvérovým útokom hackerov, ktorý môže byť najhorší v histórii Slovenska.

 Hlavné úlohy 
Na úseku geodézie a kartografie úradVýročná správa 2020 Úrad geodézie, kartografie a katastra Slovenskej republiky. Bratislava, 2021, P/2021/001785-1
a) vypracúva koncepcie smerov rozvoja geodetických a kartografických činností, ktoré sa vykonávajú pre potreby štátu mimo potrieb obrany štátu,
b) určuje záväzné geodetické systémy a lokalizačné štandardy mimo potrieb obrany štátu a potrieb správy štátnych hraníc,4)
c) určuje kvalitatívne podmienky na vykonávanie vybraných geodetických a kartografických činností uvedených v § 6 ods. 1 písm. a), b), c), d) a e),
d) zabezpečuje zriaďovanie a aktualizáciu geodetických základov,
e) zabezpečuje tvorbu, aktualizáciu a vydávanie štátnych mapových diel, máp územného a správneho členenia Slovenskej republiky a iných kartografických diel,
f) zabezpečuje stabilizovanie a vymeriavanie geodetických bodov štátnej hranice a aktualizáciu geodetickej časti hraničného dokumentárneho diela,
g) štandardizuje geografické názvoslovie podľa § 18 ods. 1, 
h) zabezpečuje tvorbu a prevádzkovanie automatizovaného informačného systému geodézie, kartografie a katastra nehnuteľností,
i) zabezpečuje preberanie, zhodnocovanie, dokumentovanie, archivovanie a sprístupňovanie výsledkov vybraných geodetických a kartografických činností,
j) vydáva a odníma fyzickým osobám osvedčenie o osobitnej odbornej spôsobilosti,
k) riadi a koordinuje výskum a vedecko-technický rozvoj a zhromažďuje vedecko-technické informácie pre geodetické a kartografické činnosti, ktoré sa vykonávajú pre potreby štátu mimo potrieb obrany štátu.

Na úseku katastra nehnuteľností úrad
a) vypracúva koncepcie smerov rozvoja katastra nehnuteľností a riadi výkon štátnej správy uskutočňovanej krajskými úradmi a okresnými úradmi na úseku katastra nehnuteľností vydávaním všeobecne záväzných právnych predpisov, smerníc a pokynov, zjednocovaním postupu pri ich používaní, vypracúvaním koncepcií rozvoja úseku štátnej správy a preskúmaním rozhodnutí podľa osobitných predpisov a kontroluje tento výkon,
b) spolupracuje s Ministerstvom vnútra Slovenskej republiky pri hodnotení činnosti krajských úradov a okresných úradov, pri príprave opatrení týkajúcich sa ich výstavby a činnosti, pri odbornej príprave zamestnancov krajských úradov a okresných úradov, pri určovaní skladby pracovných funkcií na krajských úradoch a okresných úradoch,
c) podieľa sa na zostavení návrhu súhrnu rozpočtov krajských úradov a vyjadruje sa k zmene jeho záväzných úloh, záväzných limitov a záväzných ukazovateľov,
d) je odvolacím orgánom (vo veciach, v ktorých v katastrálnom konaní v prvom stupni konajú krajské úrady, ak osobitný zákon neustanovuje inak,
e) overuje spôsobilosť zamestnancov okresných úradov rozhodovať o návrhu na vklad,
f) vykonáva katastrálnu inšpekciu nad úrovňou spravovania, aktualizácie a obnovy katastra nehnuteľností, ako aj nad úrovňou úloh súvisiacich s katastrom nehnuteľností,
g) zabezpečuje úlohy podľa osobitných zákonov v oblasti usporiadania vlastníckych práv k pozemkom.

 Podriadené organizácie 
Úrad je zriaďovateľom Geodetického a kartografického ústavu.

 Referencie 

Externé odkazy
oficiálna stránka

Kategória:Ústredné orgány štátnej správy Slovenskej republiky
Kategória:Úrady Slovenskej republiky
Kategória:Kartografia
Kategória:Geodézia
Kategória:Kataster nehnuteľností